ಒಂದು ಕುಟುಂಬದ ೬ ಮಂದಿಯ ಜೀವ ಉಳಿಸಿದ ಖ್ಯಾತಿ. ಇದುವರವಿಗೂ 'ಕುಂಜಿರ ಮೂಲ್ಯ' ರವರ ಚಿಕಿತ್ಸೆ ಫಲಿಸದೆ ಯಾವರೋಗಿಯೂ ಮರಣಿಸದ ಇತಿಹಾಸವಿಲ್ಲ. ದಾಖಲೆ ಇಟ್ಟುಕೊಂಡಿಲ್ಲವಾದರೂ ಮೃತ್ಯುವಿನತ್ತ ಮುಖಮಾಡಿದ ಅನೇಕರು ಬದುಕಿದ ನೆನಪು ಉದಾಹರಣೆಗಳಿವೆ. ೨೦ ವರ್ಷಗಳ ಹಿಂದೆ ಒಂದು ಮಳೆಗಾಲದಲ್ಲಿ ವಿಷದಿಂದ ಕೂಡಿದ್ದ ಕಾಡು ಅಣಬೆಯ ಪದಾರ್ಥ ಸೇವಿಸಿ ಸಾವಿನಂಚಿಗೆ ಸಂದಿದ್ದ ಓಬಯ್ಯ ಗೌಡ ಎಂಬುವರ ಕುಟುಂಬದ ೬ ಮಂದಿಯನ್ನು ಬದುಕಿಸಿದ ಸಂಗತಿ ಊರಮಂದಿಗೆ ಇದುವರೆಗೂ ನೆನಪೊಇದಎಲ್ ಈ ಸಂದರ್ಭದಲ್ಲಿ 'ಕುಂಜಿರ ಮೂಲ್ಯ'ರಿಗೆ ಕರೆ ಕಳುಹಿಸಿದ ಮತ್ತು ಅವರ ಔಷಧಿಯಿಂದ ಪವಾಡ ಸದೃಶ ಗುಣ ಕಂಡ ನೆನಪಿಗೆ ಶಂಕರ ಜೋಶಿ ಸಾಕ್ಷಿಯಾಗಿ ಇಂದಿಗೂ ಇದ್ದಾರೆ.ಪಶ್ಚಿಮ ಘಟ್ಟದ ಅರಣ್ಯದ ಬೆಟ್ಟದಲ್ಲಿ ಅಲ್ಲಿ ಹರಿದುಬರುವ ಹೊಳೆ ತೋಡುಗಳ ಬದಿಯಲ್ಲೆ ಬೆಳೆದಿರುವ ವೈವಿಧ್ಯಮಯ ಗಿಡಮೂಲಿಕೆಗಳನ್ನು ನೆನಪಿನಲ್ಲಿಟ್ಟುಕೊಳ್ಳುವುದು ಸಾಮಾನ್ಯವಲ್ಲ. ಹಾಗೆಯೇ ಅಗತ್ಯಬಿದ್ದಾಗ ಬಳಸಿಕೊಳುವುದು ಒಂದು ಸವಾಲು. ಕೆಲವು ವೇಳೆ ಕೆಲವೊಂದು ಬಗೆಯ ಸಸ್ಯಗಳನ್ನು ತತ್ಕಾಲಕ್ಕೆ ಹಸಿಯಾಗಿಯೇ ತಂದು ಬಳಸಬೇಕು. ಹೊತ್ತಿಲ್ಲದ ಹೊತ್ತಿನಲ್ಲಿ ವೈದ್ಯರನ್ನು ಅರಸಿಕೊಂಡು ಬರುವ ತುರ್ತು ಲಭ್ಯವಾಗಿರಬೇಕು. 'ಕುಂಜಿರ ಮೂಲ್ಯ'ರ ಮಕ್ಕಳಿಗೆ ಇದನ್ನು ಹೇಳಿದರೆ ಅವರೂ ಕೇಳಿಸಿಕೊಳ್ಳುವುದಿಲ್ಲ. ನಾಟೀವೈದ್ಯ ಹೊಟ್ಟೆತುಂಬಿಸಿಕೊಳ್ಳುವ ಕಸಬಲ್ಲ. ಆಸ್ಪತ್ರೆಗೆ ಹೋದರೆ ಇಷ್ಟು ಎಂದು ಕೊಟ್ಟು ಔಷಧಿ ಪಡೆಯಬೇಕು. ಇಲ್ಲಿ ಯಾರೂ ಹಣಕೊಡಲು ಮುಂದೆಬರುವುದಿಲ್ಲ. ಹಿಂದೇಟು ಹೊಡೆಯುತ್ತಾರೆ.ಸೇವೆಗೆ ಶುಲ್ಕ ಕೇಖಳುವ ಪರಿಪಾಠವಿಲ್ಲದ ನಾಟಿ ವೈಧ್ಯದ ನೈತಿಕತೆಯ ಪ್ರಶ್ನೆ ಒಂದುಕಡೆ. ಪ್ರಯೋಜನಪಡೆದವರು ಸೇವೆಗೆ ಸಮನಾದ ಪ್ರತಿಫಲ ಕೊಡಲು ಲಕ್ಷ್ಯ ವಹಿಸುವುದಿಲ್ಲ. ಆಸ್ಪತ್ರೆಯಲ್ಲಿ ಧಾರಳವಾಗಿ ಹಣತೆತ್ತು ವೈದ್ಯಕೀಯ ಸವಲತ್ತುಗಳನ್ನು ಪಡೆಯುವ ರೋಗಿಗಳು, ನಾಟಿ ವೈದ್ಯರ ಮುಂದೆ ಕಡುಲೋಭಿಗಳಂತೆ ವರ್ತಿಸುವುದು ಗಮನಿಸಬೇಕಾದ ಸಂಗತಿ.
ನಾಟಿ ವೈದ್ಯಪದ್ಧತಿ
ಆಯುರ್ವೇದ ಮತ್ತು ನಾಟಿಪದ್ಧತಿಗಳು
ನಾಟೀವೈದ್ಯರಾಗಿ ಜೀವನ ನಿರ್ವಹಣೆಯ ಅನುಭವಗಳು
ಪರಿವಾರ